Ikonoklasmi
Ikonoklasmi eli kuvakielto tai kuvainraasto on uskonnollisten tai muiden kuvien, symbolien ja muistomerkkien tuhoamista tai niiden esittämisen kieltämistä. "Ikonoklasti" on henkilö, joka turmelee kuvia, kuvainraastaja.
Ikonoklasmia on esiintynyt eri syistä johtuen useissa eri historian vaiheissa. Tavallisimmin esitetty esimerkki ikonoklasmista on Bysantin valtakunta, jossa 700- ja 800-luvuilla ikonoklastit halusivat tuhota uskonnollisia patsaita ja kuvia eli ikoneja, joita he pitivät Raamatun kieltäminä jumalankuvina. Tämä oli luultavasti osittain islamin vaikutusta, koska islamin kuvakielto esiintyi samoina aikoina ja sen vaikutus oli suuri myös kristillisillä alueilla.
Sunnalaisuus
Sunnalaisuudella niin kuin islamilla ei ole mitään virallista symbolia. Sunnalaisuus on ikonoklastinen eli kuvakielteinen. Profeetta Muhammadin aikana muslimien symboleina eri tilanteissa olivat yksiväriset liput (yleensä musta, vihreä taikka valkoinen). Sunnalaisuuden ja sitä myötä myös islamin epäviralliseksi symboliksi noussut puolikuu (ja tähti) on peruja Osmanien valtakunnan ajoilta.